EkBass/fiwiki-20250220-pages-articles huggingface dataset:
Grand Prix (palkinto)

Grand Prix on Cannesin elokuvajuhlilla jaettava toiseksi arvostetuin palkinto Kultaisen palmun jälkeen. Palkinnon nimi on ollut Grand Prix vuodesta 1995, mitä ennen jaettiin Grand Prix du Jury vuosina 1989-1994 ja Grand Prix Spécial du Jury vuosina 1967–1988. Aki Kaurismäki on voittanut palkinnon ensimmäisenä suomalaisena vuonna 2002 elokuvallaan Mies vailla menneisyyttä. Vuonna 2021 Juho Kuosmasen ohjaama Hytti nro 6 toi toisen suomaisohjaajan Grand Prix -palkinnon. == Palkitut elokuvat ohjaajineen== Vuosi Elokuva Ohjaaja Ohjaajan kansallisuus "Grand Prix Spécial du Jury" "Grand Prix Spécial du Jury" "Grand Prix Spécial du Jury" "Grand Prix Spécial du Jury" 1967 Onnettomuus () Joseph Losey Onnellliset mustalaiset (Skupljači perja) Aleksandar Petrović 1969 Ådalen 31 1970 Epäilyksen ulkopuolella () Elio Petri 1971 Sotilaspoika () Dalton Trumbo Taking off – otetaan hatkat () Miloš Forman 1972 Solaris () Andrei Tarkovski 1973 Äiti ja huora () Jean Eustache 1974 Tuhat ja yksi yötä () Pier Paolo Pasolini 1975 Kaspar Hauserin tapaus () Werner Herzog 1976 Cria cuervos – korppi sylissä () Carlos Saura O:n markiisitar () Éric Rohmer 1978 Jerzy Skolimowskin Huuto () Jerzy Skolimowski Alaston serkku () Marco Ferreri 1979 Siperiada () Andrei Kontšalovski 1980 Amerikan setä () Alain Resnais 1981 Valovuosien päässä () Alain Tanner 1982 Tähtikirkas yö () Paolo ja Vittorio Taviani 1983 Monty Python: Elämän tarkoitus () Terry Jones 1984 Päiväkirja lapsilleni () Márta Mészáros 1985 Birdy Alan Parker 1986 Uhri () Andrei Tarkovski 1987 Katumus (, Monanieba) Tengiz Abuladze 1988 Toinen maailma () Chris Menges "Grand Prix du Jury" "Grand Prix du Jury" "Grand Prix du Jury" "Grand Prix du Jury" 1989 Cinema Paradiso (Nuovo Cinema Paradiso) Liian kaunis sinulle! (Trop belle pour toi!) 1990 Niin sanoo laki (Tilaï) Kuoleman kosketus (死の棘, Shi no Toge) 1991 La belle noiseuse – tuntematon mestariteos 1992 Varastetut lapset (Il ladro di bambini) 1993 Niin kaukana, niin lähellä (In weiter Ferne, so nah!) 1994 Elämänkaari (活着, huó zhe) Auringon polttama (Утомлённые солнцем, Utomljonnyje solntsem) "Grand Prix" "Grand Prix" "Grand Prix" "Grand Prix" 1995 Odysseuksen katse (Το βλέμμα του Οδυσσέα, To Vlemma tou Odyssea) 1996 Breaking the Waves 1997 Suloinen ikuisuus (The Sweet Hereafter) 1998 Kaunis elämä (La vita è bella) 1999 Inhimillisyys (L'humanité) 2000 Devils on the Doorstep (鬼子来了) 2001 Pianonopettaja (La pianiste) 2002 Mies vailla menneisyyttä 2003 Uzak 2004 Oldboy (올드보이) 2005 Broken Flowers 2006 Flanders (Flandres) 2007 Mogari no mori (殯の森) 2008 Gomorra 2009 Profeetta (Un prophète) 2010 Jumalista ja ihmisistä (Des hommes et des dieux) 2011 Bir Zamanlar Anadolu’da Le gamin au vélo 2012 Reality 2013 Inside Llewyn Davis (Coenin veljekset) 2014 Le Meraviglie 2015 Son of Saul (; ) 2016 Vain maailmanloppu () 2017 BPM (Beats Per Minute) () 2018 BlacKkKlansman 2019 Atlantique 2020 covid-19-pandemian takia elokuvajuhlia ei järjestetty - - 2021 Hytti nro 6 A Hero () 2022 Close Stars at Noon 2023 The Zone of Interest 2024 All We Imagine as Light ==Lähteet== Luokka: Cannesin elokuvajuhlien palkinnot
1\. armeija

1\. armeija voi tarkoittaa seuraavien maiden yhtymiä: *Saksan keisarikunnan 1. armeija ensimmäisessä maailmansodassa *Saksan 1. armeija toisessa maailmansodassa *Saksan 1. panssariarmeija toisessa maailmansodassa *Saksan 1. laskuvarjoarmeija toisessa maailmansodassa *Australian 1. armeija *Itävalta- Unkarin 1. armeija *Brittiläinen 1. armeija *Bulgarian 1. armeija *Kanadan 1. armeija *Kiinan tasavallan 1. armeija *Ranskan 1. armeija *Kreikan 1. armeija *Unkarin 1. armeija *Italian 1. armeija *Japanin 1. armeija *Ottomaanien 1. armeija *Puolan 1. armeija (1920) *Puolan 1. armeija (1944-1946) *Romanian 1. armeija *Venäjän keisarikunnan 1. armeija *Serbian 1. armeija *Neuvostoliiton 1. armeija *Turkin 1. armeija *Yhdysvaltain 1. armeija *Jugoslavian 1. armeija
Barry Kitchener

Barry Raymond Kitchener (11. joulukuuta 1947 – 30. maaliskuuta 2012) oli englantilainen jalkapalloilija. Hän edusti koko uransa ajan Millwallia vuosina 1965–1982. Kitchener liittyi Millwalliin 16-vuotiaana ja teki ammattilaissopimuksen 1965. Hän pelasi aluksi vasempana laitapuolustajana reserveissä ja nuorisojoukkueessa. Ensimmäisen ottelunsa edustusjoukkueessa Kitchener pelasi helmikuussa 1967. Edustusjoukkueessa Kitchener siirtyi keskuspuolustajaksi ja nousi nopeasti avauskokoonpanon pelaajaksi. Hänestä tuli pian kannattajien suosikki ennen kaikkea peräänantamattoman asenteensa vuoksi ja hänet valittiin myös seuran kapteeniksi. Kitchenerin peliuran ajan Millwall vietti 2. ja 3. divisioonassa. Kitchener edusti koko uransa Millwallia lukuun ottamatta kesää 1979, jolloin hän Englannin sarjojen ollessa tauolla pelasi NASL:ssa Tampa Bay Rowdiesissa. Rowdies eteni NASL:n loppuotteluun, jonka se kuitenkin hävisi. Kitchener pelasi Millwallissa 523 sarjaottelua ja kaikissa kilpailuissa yhteensä 602 ottelua. Molemmat ovat seuran ennätyksiä. Lisäksi hän pelasi myös ennätykselliset 244 perättäistä sarjaottelua. Kitchenerin pelaajaura päättyi 1982, minkä jälkeen hän ryhtyi valmentamaan seuran reservijoukkuetta ja junioreja. Päävalmentaja Peter Andersonin sai potkut marraskuussa 1982, ja Kitchener toimi väliaikaisena päävalmentajana, kunnes George Graham nimitettiin tehtävään. Hän vetäytyi pian tämän jälkeen jalkapallosta ja ryhtyi matkamuistoyrittäjäksi yhdessä vaimonsa kanssa. Kitchener on valittu Millwallin Hall of Fameen ja hänet valittiin myös vuonna 2007 Millwallin edustajaksi Professional Footballers' Associationin 100-vuotisjuhlien yhteydessä perustettuun Hall of Fameen. Millwallin kotikentän, The Denin, yksi katsomoista on nimetty Kitchenerin mukaan. Kitchener kuoli syöpään 30. maaliskuuta 2012. == Lähteet == Luokka:Englantilaiset jalkapalloilijat Luokka:Vuonna 1947 syntyneet Luokka:Vuonna 2012 kuolleet
Saksan keisarikunnan 1. armeija

Saksan keisarikunnan 1. armeija () oli Saksan keisarikunnan maavoimien armeijatason yhtymä ensimmäisessä maailmansodassa. == Perustaminen == 1\. armeija perustettiin VIII armeija-alueesta liikekannallepanossa elokuussa 1914 ja se lakkautettiin 17. syyskuuta 1915. Se perustettiin uudelleen Sommen taisteluihin 19. heinäkuuta 1916 ja armeija lakkautettiin lopullisesti sodan päätyttyä joukkoja kotiutettaessa. == Historia == 1\. armeija oli sijoitettuna länsirintamalle koko sodan ajan. Se oli osa Schlieffen-suunnitelmaa ja osallistui hyökkäykseen Ranskaa ja Belgiaa vastaan sodan alussa elokuussa 1914. Suunnitelman mukaan kenraali Alexander von Kluckin komentaman 1. armeijan tehtävänä oli hyökätä oikealla saartaen Pariisi ja siten lopettaa sota lyhyeen. Armeija oli hyökkäyksen voimakkain yhtymä ja se saattoi sijoittaa noin 10 miestä yhtä rintamametriä kohden. Armeija valtasi Brysselin 20. elokuuta ja melkein onnistui voittamaan Ranskan joukot, jotka kuitenkin pysäyttivät 1. armeijan etenemisen Marnen taistelussa vain noin 20 kilometrin päähän Pariisista syyskuun alussa. Kluck haavoittui vakavasti vuonna 1915 ja hänet korvattiin Max von Fabeckilla. Saksan armeijan ylijohto päätti hajottaa yhtymän sijoittamalla siihen kuuluneet yksiköt muihin armeijoihin. Armeija lakkautettiin 17. syyskuuta 1915. Saksan keisarikunnan 2. armeija torjui ympärysvaltojen hyökkäyksen Sommen taistelussa. Yhtymä kasvoi taisteluiden aikana niin suureksi, että se päätettiin jakaa kahtia. Uusi 1. armeija muodostettiin 19. heinäkuuta 1916 2. armeijan pohjoisosista ja sen komentaja jalkaväenkenraali Fritz von Below siirtyi 1. armeijan komentajaksi. 1. armeija kuului sodan lopulla armeijaryhmä Deutscher Kronprinziin. == Organisaatio 30. lokakuuta 1918 == *VII reserviarmeijakunta **1. divisioona **50. reservidivisioona **Baijerin 8. reservidivisioona **17. divisioona **osia Kaartin ratsuväkidivisioonasta *VI reserviarmeijakunta **80. reservidivisioona **osia Kaartin ratsuväkidivisioonasta *XIV reserviarmeijakunta **51. reservidivisioona **7. divisioona == Komentajat == :2. elokuuta 1914 – 27. maaliskuuta 1915 kenraali Alexander von Kluck (haavoittui) :28. maaliskuuta – 17. syyskuuta 1915 kenraali Max von Fabeck :19. heinäkuuta 1916 – 1918 kenraali Fritz von Below :9. kesäkuuta 1918 alkaen kenraali Bruno von Mudra :12. lokakuuta 1918 alkaen kenraali Otto von Below :8. marraskuuta 1918 alkaen Magnus von Eberhardt Luokka:Saksalaiset sotilasyksiköt ensimmäisessä maailmansodassa Luokka:Armeijat
2\. armeija

2\. armeija voi tarkoittaa seuraavien maiden yhtymiä: *Saksan keisarikunnan 2. armeija ensimmäisessä maailmansodassa *Saksan 2. armeija toisessa maailmansodassa *Saksan 2. panssariarmeija toisessa maailmansodassa *Australian 2. armeija *Brittiläinen 2. armeija *Ranskan 2. armeija *Italian 2. armeija *Japanin 2. armeija *Ottomaanien 2. armeija *Unkarin 2. armeija *Puolan 2. armeija *Venäjän keisarikunnan 2. armeija *Neuvostoliiton 2. armeija *Turkin 2. armeija *Yhdysvaltain 2. armeija
3\. armeija

3\. armeija voi tarkoittaa seuraavien maiden yhtymiä: *Saksan keisarikunnan 3. armeija ensimmäisessä maailmansodassa *Saksan 3. armeija toisessa maailmansodassa *Saksan 3. panssariarmeija toisessa maailmansodassa *Brittiläinen 3. armeija *Ranskan 3. armeija *Italian 3. armeija *Ottomaanien 3. armeija *Romanian 3. armeija *Unkarin 3. armeija *Neuvostoliiton 3. armeija *Turkin 3. armeija *Yhdysvaltain maavoimien 3. armeija
Brittiläinen 1. armeija

Brittiläinen 1. armeija oli Britannian armeijan yhtymä sekä ensimmäisessä että toisessa maailmansodassa. Se osallistui taisteluihin ensimmäisen maailmansodan länsirintamalla ja toisessa maailmansodassa taisteluihin Pohjois-Afrikassa. Armeijan joukot koostuivat brittiyksiköiden lisäksi muuan muassa ensimmäisessä maailmansodassa Intian ja Portugalin sekä toisessa maailmansodassa Yhdysvaltain ja Vapaan Ranskan joukoista. == Ensimmäinen maailmansota == Ensimmäisessä maailmansodassa 1. armeija perustettiin 26. joulukuuta 1914 osaksi brittiläistä siirtoarmeijaa, kun siirtoarmeijan armeijakunnat jaettiin kahdeksi armeijaksi. Armeijan komentajaksi määrättiin kenraaliluutnantti Sir Douglas Haig ja siihen kuuluivat I, IV ja Intialainen armeijakunta. Armeija kärsi tappion Vimyn laaksossa toukokuussa 1916 ja kuukautta myöhemmin Fromellesissa. Vuonna 1917 armeijaan liitettiin Portugalin siirtoarmeijakunta. Seuraavana vuonna armeija osallistui hyökkäykseen, jonka tuloksena saksalaiset työnnettiin takaisin. === Komentajat === *1914–1915: kenraaliluutnantti Sir Douglas Haig *1915–1916: kenraali Sir Henry Rawlinson *1916: kenraalin Sir Charles Monro *1916–1918: kenraali Sir Henry Horne == Toinen maailmansota == Armeija perustettiin toisessa maailmansodassa 6. heinäkuuta 1942 Largsissa Pohjois-Afrikan maihinnousua varten. Kenraaliluutnantti Sir Kenneth Andersonin komentama armeija nousi maihin Algerissa 9. marraskuuta, jolloin siihen kuuluivat V ja IX armeijakunnat.Joslen, H. F. s. 465 Armeija lakkautettiin Tunisiassa 25. heinäkuuta 1943. === Komentajat === *heinä–elokuu 1942: kenraaliluutnantti Edmond Schreiber *elokuu 1942 – heinäkuu 1943: kenraaliluutnantti Kenneth Anderson == Lähteet == * === Viitteet === Luokka:Yhdistyneen kuningaskunnan sotilasyksiköt ensimmäisessä maailmansodassa‎ Luokka:Yhdistyneen kuningaskunnan armeijat toisessa maailmansodassa
Erkki Hirvikallio

Karl Eric Haack (sukunimi vuoteen 1932 Hirvikallio; 25. toukokuuta 1912 Helsinki – 1. lokakuuta 1994) oli suomalainen suomen ja saksan kielellä kirjoittanut näytelmäkirjailija. Hän käytti kirjailijanimeä Erkki Hirvikallio. == Näytelmiä == * Kovaääninen : 1-näytöksinen näytelmä. Pienviljelijäin liitto, Helsinki 1937 == Lähteet == * == Viitteet == Luokka:Suomalaiset näytelmäkirjailijat Luokka:Vuonna 1912 syntyneet Luokka:Vuonna 1994 kuolleet
Hattulan Kotikirkko

Hattulan Kotikirkko eli Hattulan helluntaiseurakunta on Hattulassa toimiva helluntaiseurakunta. Seurakunta on perustettu vuonna 1947. Seurakunnan toimitilat sijaitsevat Parolassa Teollisuustiellä. Seurakunnan pastori on Voitto Mäkinen. Seurakunnan tilaisuuksia lähetetään muun muassa TV7:n televisio- ja verkkokanavilla. ==Toimintaa== Hattulan Kotikirkko järjestää jumalanpalveluksia, rukousiltoja ja muita hengellisiä tilaisuuksia. Nuorille järjestetään nuorteniltoja. Muita työmuotoja ovat diakoniatyö, evankeliointityö, lähetystyö ja taideparkki. == Katso myös == * Helluntaiherätys Suomessa * Hattulan seurakunta == Lähteet == == Aiheesta muualla == * Hattulan Kotikirkon kotisivut Luokka:Hattula Luokka:Suomen helluntaiseurakunnat
Leofantos

Leofantos Gorsias eli Leofantos Lebedoslainen tai Efesoslainen (; 500-luku eaa.?) oli antiikin kreikkalainen henkilö, jonka jotkut lukivat antiikin aikana Kreikan seitsemän viisaan joukkoon.Diogenes Laertios: Merkittävien filosofien elämät ja opit I.41-42. Diogenes Laertioksen mukaan Leofantos oli kotoisin joko Lebedokselta tai Efesoksesta. Hän sanoo, että Leofantoksen luki viisaiden joukkoon Leandrios, joka sijoitti tämän yhdessä Epimenideen kanssa luettelossa useammin esiintyvien Kleobuloksen ja Mysonin paikalle. Lisäksi myös Hermippos mainitsee Leofantoksen kreikkalaisten viisaiden joukossa. Diogenes ei kuitenkaan kerro Leofantoksesta enempää, eikä kuvaa tämän ansioita. Diogeneen antamia tietoja lukuun ottamatta Leofantoksesta ei tiedetä mitään varmaa. == Lähteet == Luokka:Antiikin kreikkalaiset filosofit
Rauni Kivilinna

Rauni Maria Kivilinna (o.s. Herajärvi; 18. kesäkuuta 1912 Tampere – 31. joulukuuta 1993 Lappeenranta) oli suomalainen kanslisti ja kirjailija, joka käytti myös nimimerkkiä Ulla Jänkä. Kivilinnan vanhemmat olivat liikkeenjohtaja Juho Herajärvi ja Maria Hakala. Hän kävi keskikoulun ja työskenteli sitten aluksi kanslistina ja toimihenkilönä Suomen Koneliikkeessä ja Tikkurilan Silkki Oy:ssä. Kivilinna oli kansakoulunopettajana Kemissä 1953–1960 ja hän kirjoitti kirjallisuusarvosteluja Kaleva-lehteen 1961–1976. Kivilinna kirjoitti satuja ja lastennäytelmiä sekä Lappi-aiheisia romaaneja. Kivilinna oli perustamassa Pohjoiset kirjailijat ry:tä vuonna 1962 ja hän oli yhdistyksen hallituksessa 1962–1968, sihteerinä 1963–1965 sekä puheenjohtajana 1965–1966. Rauni Kivilinna oli naimisissa vuodesta 1932 Yrjö Kivilinnan kanssa. == Teoksia == * Metsän pienokaisia: Satukokoelma. Karisto 1954. * Pikku Untu ja muita satuja pienokaisille. Kuvitus Hugo Trentzsch. Karisto 1956. * Kotipihan tontut: Satuja. Karisto 1957. * Satutytti ja Piippana: Kaksi satua. Kuvittanut Maija-Liisa Salokero. Karisto 1958. * Juna ajoi ohi: Radiokuunnelma. 1961. * Pököpeikko ja Piippana: Lastennäytelmä. 1961. * Sihistin: satuja jonkinikäisille. Kuvittanut Pirkko Hakkila. Karisto 1961. * Joki tunturi kylä: Romaani. Karisto 1962. * Maamusiikkia: Radiokuunnelma. 1962. * Pannuhuonepoika: Radiokuunnelma. 1962. * Miihkel selvitti Höyrynpyöryläisen: Novelli. (Ilmestyi teoksessa Tunturit puhuvat.) Karisto 1963. * Talo jää kylmilleen: Näytelmä. 1963. * Ovet suljetaan yhdeksältä: Romaani. Karisto 1964. * Kuin linnut: Petsamo-romaani. WSOY 1966. * Kitkatkatkat: Näytelmä. 1967. * Petsamo-aihe suomalaisessa kirjallisuudessa. 1970. * Kultahippu: Lastennäytelmä. 1972. * Andreas Alarieston lapinkuvat — Andreas Alariestos lapplandsbilder — Pictures of Lapland by Andreas Alariesto. Toimittanut ja esipuheen kirjoittanut Rauni Kivilinna. WSOY 1976, 3. painos 1977. == Lähteet == * * Kirjasampo.fi: Rauni Kivilinna Luokka:Suomalaiset kirjailijat Luokka:Vuonna 1912 syntyneet Luokka:Vuonna 1993 kuolleet
Gun Strandberg

Gunvor Sigrid Alice ”Gun” Strandberg (19. kesäkuuta 1912 Helsinki – 22. elokuuta 1965 Helsinki)Dödsfall, diplomekonom Gun Strandberg, Hufvudstadsbladet No 230, sivu 10, julkaistu 27.8.1965 oli suomalainen ruotsin kielellä kirjoittanut kirjailija ja diplomiekonomi, joka käytti myös nimimerkkejä Ulla Bergstrand ja Gun-Lise Berg.Suomen Kirjailijat 1917–1944, Strandberg, Gun, sivu 427, toimittaneet Hannu Launonen, Maija Hirvonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 365, Jyväskylä 1981 Strandbergin vanhemmat olivat virkamies Karl Ivar Strandberg ja Hilda Augusta (o.s. Fagerström). Strandberg tuli ylioppilaaksi 1932 ja valmistui diplomiekonomiksi 1938. Strandberg työskenteli Pohjoismaiden Yhdyspankin prokuristina. == Teoksia == Omalla nimellä: * Vilket skulle bevisas : detektivroman. Söderström, Helsingfors 1944 * Östergök-Tröstergök : romaani. Söderström, Helsingfors 1945 * Timglaset : romaani. Söderström, Helsingfors 1946 * Den brinnande vägen : runokokoelma. Söderström, Helsingfors 1947 * Oren : romaani. Söderström, Helsingfors 1947 * I vårregnets tid : runokokoelma. Religiös dikt 6. Församlingsförbundets bokförlag, Helsingfors 1967 Nimimerkillä Gun-Lise Berg: * Den ensamma kvinnans problem. Vecko- spegeln, Vasa 1945 (suomeksi nimellä Naisongelmia, Kuvastin, Vaasa 1945) * Tomteluvan och andra sagor. Spegeln, Vasa 1945 Nimimerkillä Ulla Bergstrand: * Sätt och fason. Spegeln, Vasa 1945 == Lähteet == * * Kirjasampo.fi : Gun Strandberg === Viitteet === Luokka:Suomenruotsalaiset kirjailijat Luokka:Vuonna 1912 syntyneet Luokka:Vuonna 1965 kuolleet
PAK DA

PAK DA on suunnitteilla oleva venäläinen strateginen pommikone. Koneen nimi on lyhenne venäjänkielisestä nimestä Перспективный авиационный комплекс дальней авиации, (Perspektivnyi Aviatsionnyi Kompleks Dalney Aviatsyi, ). PAK DA:n on tarkoitettu uuden sukupolven häiveteknologialla varustetuksi pitkän matkan pommittajaksi, jonka odotetaan astuvan palvelukseen 2025–2030. ==Kehittäminen== PAK DA on toinen United Aircraft Corporationin (UAC) pitkän aikavälin kehityskohteista, uuden ilmatankkauskoneen ohella. UAC on Venäjän hallituksen enemmistöomistama emoyhtiö, jonka alle maan ilmailuteollisuus on keskitetty. Medialähteiden mukaan PAK DA:n suunnittelutyön odotetaan valmistuvan vuonna 2012 ja koneen ensilentoa on kaavailtu vuodelle 2015. Sarjatuotannon odotetaan alkavan 2020–2025 ja ensimmäisten koneiden on arvioitu saapuvan Venäjän ilmavoimain käyttöön 2025–2030. PAK DA:n on tarkoitus muodostaa Venäjän modernisoitujen strategisten ilmavoimien selkäranka. Eräiden lähteiden mukaan PAK DA perustuu varhaisempaan Tupolev Tu-160 suihkupommittajaan. Kenraalimajuri Anatoli Zhikharevin lausuntojen mukaan PAK DA tulee korvaamaan Tu-160:n, Tupolev Tu-95:n ja Tupolev Tu-22M:n Venäjän ilmavoimissa. Zhikharevin mukaan kone tulee myös hyödyntämään häiveteknologiaa. ==Katso myös== *Northrop Grumman B-21 Raider ==Lähteet== ==Aiheesta muualla== *PAK DA Defenceaviation.comissa Luokka:Pommikoneet Luokka:Tupolevin ilma-alukset
Taivaan pilarit (televisiosarja)

Taivaan pilarit () on kahdeksanosainen television minisarja, joka perustuu Ken Follettin historialliseen romaaniin Taivaan pilarit (1989). Sarja oli vuonna 2011 ehdokkaana Golden Globe -palkinnon saajaksi.Harri Römpötti: Katedraali anarkian aikakaudella, Helsingin Sanomat 29.5.2012 s. D7 Sarjan tekemiseen meni vuosi ja se maksoi 40 miljoonaa dollaria. Sarjan rahoitus oli peräisin Saksasta ja Kanadasta, osin Britanniasta ja Yhdysvalloistakin. Tarinan tapahtumat sijoittuvat 1100-luvun Englantiin, jossa käytiin sisällissotaa vuosina 1135–1153. Koko yhteiskunta romahti tästä valtariidasta alkaneesta sodasta. Tarina kertoo kuvitteellisesta Kingsbridgen kaupungista, jossa rakennetaan katedraalia. Epookkidraaman teko on kallista, ja kirjassa on myös runsaasti henkilöhahmoja. Näiden seikkojen on arveltu vaikuttaneen siihen, että filmatisointi tehtiin vasta parikymmentä vuotta kirjan ilmestymisen jälkeen. Tarinan sankari on Tom Rakentaja, joka rakentaa katedraalia. Vanhojen pyörökaarien sijasta hän suunnittelee rakennukseen goottilaistyyppiset suippokaaret. Tarinan konna on piispa Waleran Bigod, ja välittäjänä toimii kaupungin luostarin priori Philip. Juoni on alkuun monimutkainen sekavien perimyskiistojen ja niihin osallistuvien lukuisten aatelisten vuoksi, mutta toinen osa on selkeämpi. Sarjan ohjaaja Sergio Mimica-Gezzan on työskennellyt Steven Spielbergin apulaisohjaajana. Sarja kuvattiin Unkarissa ja Itävallassa. Ajankuvaa pidetään uskottavana, keskiaika esitetään rapaisena ja julmana. Musiikkia on sanottu turhan mahtipontiseksi, mutta itse sarjaa pidetään tavallista kiinnostavampana. ==Näyttelijät== == Lähteet == Luokka:2010-luvun kanadalaiset draamasarjat Luokka:Keskiaika fiktiossa Luokka:Minisarjat Luokka:Romaaneihin perustuvat televisiosarjat
Kirjallisuusterapia (lehti)

Kirjallisuusterapia on Suomen Kirjallisuusterapiayhdistyksen julkaisema lehti. Lehti on perustettu 1993.Ihanus, Juhani: Jokainen saa puheenvuoron: Kirjallisuusterapian alkuvaiheista Suomessa. Kirjallisuusterapia-lehti 2/2011, s. 4–6. Lehti sisältää artikkeleita esimerkiksi kirjallisuusterapiasta, runoja ja kirja-arviointeja. Lehti on Kultin jäsen.Kirjallisuusterapia-lehti. Lehden päätoimittajana oli vuodesta 1993 yli kymmenen vuotta Seija Viitaniemi- Lahtinen. Nykyinen päätoimittaja on Silja Mäki.Kirjallisuusterapia-lehti 1/2012, s. 3. ==Lähteet== Luokka:Suomalaiset aikakauslehdet Luokka:Kirjallisuusterapia
Matti Pöllänen

Matti Pöllänen (s. 5. kesäkuuta 1990 Hyvinkää) on suomalainen pesäpalloilija. Hänen kasvattajaseuransa on Hyvinkään Tahko. Nykyään hän edustaa Haminan Palloilijoita Ykköspesiksessä. == Lähteet == * http://www.hyvinkaantahko.fi/superpesis/joukkue/matti-pollanen/ * http://www.ulvilanpesa-veikot.fi/ottelu/1052012-1800-Miehet-Haminan- Palloilijat Luokka:Suomalaiset pesäpalloilijat Luokka:Vuonna 1990 syntyneet Luokka:Elävät henkilöt
Suomen Kirjallisuusterapiayhdistys

Suomen Kirjallisuusterapiayhdistys on vuonna 1981 perustettu yhdistys, jonka tehtävänä on kehittää kirjallisuusterapiaa ja tehdä sitä tunnetuksi. Yhdistys harjoittaa julkaisu-, koulutus- ja valistustoimintaa, ja se myös pyrkii edistämään kirjallisuusterapiasta kiinnostuneiden yhteistyötä. Yhdistyksen puheenjohtaja on Jaana Huldén.Suomen Kirjallisuusterapiayhdistys > Yhdistys. Viitattu 29.5.2012. Yhdistys julkaisee Kirjallisuusterapia-lehteä, joka on ilmestynyt vuodesta 1993. Yhdistyksen perustajajäseniä olivat psykologi Juhani Ihanus, psykologi Heli Mertanen ja kirjastonhoitaja Leena Sippola. Yhdistys aloitti toimintansa jo perustamisvuonna 1981 alan ensimmäisenä eurooppalaisena yhdistyksenä, mutta virallinen rekisteröinti Yhdistysrekisteriin tapahtui tammikuussa 1983, ja vuonna 1984 yhdistys sai myös ruotsinkielisen nimen Föreningen för biblioterapi i Finland.Suomen Kirjallisuusterapiayhdistys > Yhdistys > Historia. Viitattu 29.5.2012.Ihanus, Juhani: Jokainen saa puheenvuoron: Kirjallisuusterapian alkuvaiheista Suomessa. Kirjallisuusterapia-lehti 2/2011, s. 4-6. ==Lähteet == Luokka:Suomalaiset kulttuurijärjestöt Luokka:Kirjallisuusterapia
Sami Ikävalko

Sami Ikävalko (s. 24. lokakuuta 1989 Kirkkonummi) on suomalainen koripalloilija. == Ura == Ikävalkon kasvattajaseura on KTP-Basket, jonka edustusjoukkueessa hän debytoi kaudella 2007–2008. Hän edusti seuraa kolmen kauden ajan, jonka jälkeen hän siirtyi I-divisioonassa pelanneeseen Forssan Koripoikiin. Kahden divisioonakauden jälkeen seura nousi pääsarjaan kaudeksi 2012–2013. Kesällä 2013 Ikävalko siirtyi Korihaihin. Hän edusti seuraa vain yhden kauden ajan ja siirtyi kaudeksi 2014–2015 Salon Vilppaaseen. Ikävalko hyllytettiin Vilppaan joukkueesta vuoden 2015 lopussa tämän annettua paikallismedialle joukkueen johtoa ja valmennusta kritisoineen haastattelun. Vilpas ja Ikävalko purkivat sopimuksensa vuodenvaihteessa.http://www.sss.fi/2015/12/vilpas-ei-paastanyt-pyrintoa- kertaakaan-johtoasemaan-salohallissa/http://www.sss.fi/2016/01/vilppaan-ja- sami-ikavalkon-tiet-eroavat/ Alkuvuodesta 2016 Ikävalko siirtyi I-divisioona A:ssa pelanneeseen Porvoon Tarmoon sopimuksella, joka mahdollisti Ikävalkon siirtymisen Korisliigaan helmikuun loppuun asti.http://www.basket.fi/uutiset/kaikki_uutiset/?x122462=36494471https://twitter.com/samikavalko/status/684656424803274752 Heinäkuussa 2016 Ikävalko teki kaksivuotisen sopimuksen M1DA:ssa pelanneen Lahti Basketballin kanssa saatuaan opiskelupaikan Lahden ammattikorkeakoulusta.http://www.basket.fi/uutiset/kaikki_uutiset/?x122462=41190251 == Muuta == Ikvalko opiskelee Lahden ammattikorkeakoulussa. Hän suoritti varusmiespalvelustaan Lahden urheilujoukoissa.http://www.ess.fi/urheilu/koripallo/art2288410 Ikävalkon veli on jalkapalloilija Niko Ikävalko ja veljesten isä on kaksi Suomen-mestaruutta voittanut jalkapalloilija Mika Ikävalko. == Lähteet == Luokka:Suomalaiset koripalloilijat Luokka:Vuonna 1989 syntyneet Luokka:Elävät henkilöt
Pedro Petrone

Pedro Petrone Schiavone (11. kesäkuuta 1905 Montevideo - 13\. helmikuuta 1964 Montevideo) oli uruguaylainen jalkapalloilija. Hyökkääjänä pelannut Petrone aloitti seurajoukkueuransa Charley Montevideon joukkueesta, josta hän meni Nacionaliin 1923. Hän teki Copa Américassa 1923 kolmessa ottelussa kolme maalia ja oli jaetulla sijalla turnauksen paras maalintekijä. Uruguay myös voitti kyseisen turnauksen. Petrone oli voittamassa kultaa Pariisin olympialaisissa 1924, joissa hän iski seitsemän maalia ja otti itselleen maalikuninkuuden, ja toistamiseen Copa Américasta, jossa hän oli paras maalintekijä neljällä osumallaan. Kotimaassaan hän sai Nacionalin riveissä maansa mestaruuden samana vuonna. Petrone osallistui Copa América -turnaukseen jälleen 1927, jolloin hän teki kolme maalia. Uruguayn joukkue sijoittui toiseksi Argentiinan jälkeen. Petrone oli vuonna 1928 voittamassa kultamitalia Amsterdamin olympialaisista, sai seuraavana vuonna Etelä-Amerikan mestaruusturnauksen pronssia ja kuului maansa joukkueeseen, joka vei maailmanmestaruuden 1930. Petrone pelasi MM-kisoissa viimeisen maaottelunsa, ja on Uruguayn joukkueen kaikkien aikojen listalla seitsemänneksi parhaana maalintekijänä 24 maalillaan. Vuonna 1931 Petrone vaihtoi pitkäaikaisesta seurastaan Nacionalista italialaiseen Fiorentinaan. Hän pelasi Fiorentinassa kahden kauden aikana 44 ottelua, joissa hän teki yhteensä 37 maalia. Kaudella 1931-1932 hän oli Serie A:n paras maalintekijä onnistuttuaan 25 kertaa. Petrone palasi vuonna 1933 takaisin Nacionaliin ja lopetti uransa Uruguayn liigamestaruuteen. == Lähteet == Luokka:Uruguaylaiset jalkapalloilijat Luokka:Uruguaylaiset olympiavoittajat Luokka:Jalkapallon maailmanmestarit Luokka:Vuonna 1905 syntyneet Luokka:Vuonna 1964 kuolleet
Oyo (valtio)

Oyo oli jorubavaltio nykyisen länsi- ja pohjois-Nigerian alueella noin vuosina 1400–1905. Valtion olemassaolo lakkasi Ison-Britannian valloitettua sen 1800- ja 1900-lukujen vaihteessa. Nykyisen Nigerian osavaltio Oyo on nimetty historiallisen valtion mukaan. Perinteen mukaan Oyo polveutui Oduduwa- nimisestä jorubasankarista, joka todennäköisesti muutti Ifeen. Hänen nuorin poikansa Oranyan perusti Oyon valtakunnan. Historioitsijat ovat eri mieltä siitä, miksi Oranyan muutti Ifestä, perusti uuden valtakunnan ja sen pääkaupungin Oyo-Ilen.Smith 1988, s. 29-30 Oranyania pidetään joka tapauksessa Oyon ensimmäisenä hallitsijana eli alafinina.Falola & Heaton 2008, s. 49 Oyo oli vielä 1500-luvun alussa pieni valtio. Sen merkitys oli selvästi pienempi kuin pohjoisten naapureidensa, Borgun ja Nupen kuningaskunnan. Alafin Orompoto perusti ratsuväen ja ylläpiti koulutettua armeijaa. Oyo valtasi Dahomeyn kahdessa osassa vuosina 1724–1730 ja 1738–1748. Oyon vauraus oli kasvussa, sillä se alkoi käydä kauppaa Porto-Novon sataman kautta eurooppalaisten kauppiaiden kanssa. Vaurastuvassa valtiossa sisäiset ristiriidat alkoivat kasvaa. Osa sen poliittisista johtajista olisivat halunneet keskittyä vaurauden kasvattamiseen, kun osa taas halusi laajentaa valtakuntaa. Vuosina 1770–1789 hallinnut Abiodun kaatoi vastustajansa sisällissodassa ja keskittyi valtion taloudelliseen kehittämiseen. Abiodun ei pitänyt huolta asevoimistaan, ja siten keskushallinto alkoi hiljalleen menettää otettaan valtakunnan eri osista. Hänen seuraajansa Awole joutui kohtaamaan paikallisia kapinoita. Oyon valtakunnan voima hiipui vuosien 1790–1830 välisenä aikana sekä pääkaupungissa että valtakunnan monissa osissa.Falola & Heaton 2008, 74. Egba onnistui irtautumaan Oyosta noin vuonna 1796. Dahomeyn vastarinta huipentui 1800-luvulla, kun se onnistui 1807 estämään Oyon pääsyn Porto-Novon satamaan. Oyo joutui siirtämään orjakauppansa itään LagosiinFalola & Heaton 2008, s. 75, mutta Napoleonin sotien aiheuttama häiriö orjakauppaan haittasi valtakunnan taloutta merkittävästi. Vuonna 1817 valtakunnassa alkoi sisällissotaNigeria: A Country Study, s. 22-23, ja 1820-lukuun mennessä Oyo menetti jo kaikki yhteytensä rannikolle. == Lähteet == * * * === Viitteet === == Aiheesta muualla == Luokka:Afrikan entiset monarkiat Luokka:Nigerian historia Luokka:Seulonnan keskeiset artikkelit
Paul Gailly

Paul Alexandre Gailly (2. elokuuta 1894 – 5. toukokuuta 1969) oli belgialainen vesipalloilija ja olympiamitalisti. Hän pelasi maansa joukkueessa Antwerpenin olympialaisissa 1920 ja Pariisin olympiakisoissa 1924 voittaen molemmilla kerroilla hopeamitalin. == Lähteet == * Gaillyn profiili sports-reference.com -sivustolla === Viitteet === Luokka:Belgialaiset vesipalloilijat Luokka:Belgialaiset olympiamitalistit Luokka:Vuonna 1894 syntyneet Luokka:Vuonna 1969 kuolleet
Väkäpurho

Väkäpurho (Caucalis platycarpos) on laji sarjakukkaiskasvien (Apiaceae) heimossa. Sitä esiintyy Euroopan etelä- ja keskiosissa. Väkäpurho on yksivuotinen ruohokasvi, jonka korkeus on kymmenestä neljäänkymmeneen senttimetriä. Sen sarjakukinnoissa on valkoisia tai punertavia kukkia. Väkäpurhon hedelmien väliharjuissa on koukkukärkisiä piikkejä. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == *Kasviatlas: Väkäpurho (Caucalis platycarpos) *ITIS: Caucalis platycarpos *United States Department of Agriculture (USDA): Caucalis platycarpos Luokka:Sarjakukkaiskasvit
Mississippin villikissa

Mississippin villikissa () on vuonna 1936 ensi-iltansa saanut John Cromwellin ohjaama yhdysvaltalainen komediaelokuva, jonka pääosissa ovat Barbara Stanwyck, Joel McCrea ja Walter Brennan. Mississippin villikissa sai ensi- iltansa kotimaassaan 23. toukokuuta vuonna 1936. Suomeen elokuva ilmestyi teattereihin 14. maaliskuuta 1937. 20th Century Fox tuotti elokuvan. Mississippin villikissa sai vuonna 1937 Oscar-ehdokkuuden parhaasta äänityksestä (Edmund H. Hansen). == Rooleissa == == Aiheesta muualla == * * * Luokka:Yhdysvaltalaiset komediaelokuvat Luokka:Vuoden 1936 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset mustavalkoelokuvat Luokka:John Cromwellin ohjaamat elokuvat
HTC One X

HTC One X on HTC Corporationin helmikuussa 2012 julkaisema One-sarjan senhetkinen lippulaivapuhelin. Myyntiin puhelin tuli saman vuoden toukokuussa. == Tekniset tiedot == HTC One X:ssä on 4,7 tuuman Super LCD 2 -näyttö, 1,5 gigahertsin NVIDIA Tegra 3 -suoritin, polykarbonaattikotelointi, 8 megapikselin kamera salamalla ja ImageSense -piirillä, sekä edessä on etukamera. Käyttöjärjestelmänä toimii Android 4.0.3 (Sense 4.0) (päivitettävissä Android 4.2.2 (Sense 5.0).http://www.gsmarena.com/htc_one_x-4320.php == Ongelmat == HTC One X:ssä on huomattu olevan hieman aggressiivinen taustaohjelmien sammuttaminen. == Aiheesta muualla == * HTC One X -sivusto * HTC One X – Ominaisuudet == Lähteet == One X Luokka:Android-pohjaiset laitteet‎ Luokka:Vuoden 2012 matkapuhelimet
HTC One S

HTC One S on HTC Corporationin helmikuussa 2012 julkaisema One -sarjan matkapuhelin. Myyntiin puhelin tuli saman vuoden huhtikuussa. == Tekniset tiedot == *Prosessori: Qualcomm Snapdragon S4 "Krait" (Dual-core, 1,5 GHz) *Keskusmuisti: 1 GB *Kotelointi: Alumiini, keraaminen käsittely *Kamera: 8 MPIX salamalla, edessä kamera. *Näyttö: 4,3" AMOLED (PenTile, qHD-resoluutio) *Käyttöjärjestelmä: Android 4.0.3 (Sense 4.0)http://www.gsmarena.com/htc_one_s-4574.php == Aiheesta muualla == * HTC One S page -sivusto * HTC One S: tiedot * HTC One S - Ominaisuudet == Lähteet == One S Luokka:Android-pohjaiset laitteet Luokka:Vuoden 2012 matkapuhelimet
Kaukasiansarjaputki

Kaukasiansarjaputki (Scandix iberica) on sarjakukkaiskasvien (Apiaceae) heimon laji, joka kasvaa alkuperäisenä Lounais-Aasiassa. Kaukasiansarjaputki on yksivuotinen ruohokasvi, jonka korkeus on viidestätoista kahteenkymmeneenviiteen senttimetriä. Sen kerrannaisten sarjakukintojen pääsarjoissa on viidestä yhdeksään pikkusarjaa. Niiden reunaterälehdet ovat muita terälehtiä isompia. Kaukasiansarjaputken useita senttimetrejä pitkissä hedelmissä on pitkä kärsäosa; siemenen kohdalta hedelmä on pehmeäkarvainen. Kaukasiansarjaputki on havaittu Suomessa Loimaalla 1954. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. === Viitteet === == Aiheesta muualla == * Kasviatlas 2020: Kaukasiansarjaputki (Scandix iberica) * Flora of Pakistan: Scandix iberica Luokka:Sarjakukkaiskasvit
HTC One V

HTC One V on HTC Corporationin helmikuussa 2012 julkaisema One-sarjan puhelin. == Tekniset tiedot == HTC One V:ssä on 3,7 tuuman (WVGA) näyttö, yhden gigahertsin yksiydinprosessori, 512 megatavua keskusmuistia ja 5 MPIX kamera. Sen käyttöjärjestelmänä toimii Android 4.0.3 (Sense 4.0). == Lähteet == One V Luokka:Android-pohjaiset laitteet Luokka:Vuoden 2012 matkapuhelimet de:HTC One#HTC One V
Satakunnan Osuuskauppa

Satakunnan Osuuskauppa on S-ryhmään kuuluva osuuskauppa. Sen toiminta- alueeseen kuuluu Porin seutukunta sekä Pohjois-Satakunta. Satakunnan Osuuskauppa on Satakunnan maakunnan suurin palvelualojen yritys. Liikevaihdoltaan Satakunnan Osuuskauppa on Suomen kahdeksanneksi suurin osuuskauppa. Maakunnassa toimii myös toinen osuuskauppa, raumalainen Osuuskauppa Keula. Vuonna 2010 käytiin neuvotteluja niiden yhdistymisestä, mutta fuusio kariutui Keulan haluttomuuteen. Satakunnan Osuuskaupan nykyinen toimitusjohtaja on Harri Tuomi, henkilöstöjohtaja Päivi Huhtamaa, market- ja tavaratalokaupan toimialajohtaja Jussi Kaartinen, matkailu- ja ravitsemistoimialan sekä ABC-liikennemyymäläkaupan toimialajohtaja Pekka Kakko, viestintäjohtaja Leena Mettälä ja talousjohtaja Ari Pakaslahti. Satakunnan Osuuskaupan suurimmat kauppakeskittymät löytyvät Porista. Mikkolan kaupunginosassa sijaitsevassa Itäkeskuksessa on Prisma-hypermarketti, toinen Prisma sijaitsee Länsi-Porissa Musan kaupunginosassa. Myös Satakunnan Osuuskaupan pääkonttori sijaitsee Mikkolassa. Toinen suuri keskittymä on Tikkulassa, jossa ovat muun muassa ABC-liikenneasema ja S-market. ==Historia== Satakunnan Osuuskauppa perustettiin Porissa 27. huhtikuuta 1917. Perustamissopimuksen alku kuului näin: Saman vuoden marraskuussa avattiin ensimmäinen myymälä Poriin nykyiselle Gallen-Kallelankadulle. Osuuskauppa laajensi nopeasti toimintaansa myös muualle maakuntaan. Ensimmäiset liikkeet Porin ulkopuolelle avattiin 1920-luvun alussa Pomarkkuun, Kankaanpäähän ja Ahlaisiin. 1970- ja 1980-luvuilla Satakunnan Osuuskauppaan sulautettiin useita maakunnassa toimineita paikallisosuuskauppoja. Sellaisia olivat muun muassa Luvian, Siikaisten ja Nakkilan osuuskaupat sekä Kiikoisissa toiminut Osuuskauppa Peltopohja vuonna 1972https://sok- julkaisut.fi/public_files/users/satakunnanok/publications/74d3829b1afe48d321654a711f5bc6cd/document.pdf , Kankaanpään Osuuskauppa vuonna 1983 (oli eronnut Satakunnan Osuuskaupasta 1940-luvulla) sekä Harjavallan, Kokemäen, Huittisten ja Punkalaitumen osuuskaupat vuonna 1984. ==Toimipaikkoja== Sokos *Pori Prisma *Pori, Länsi- Pori *Pori, Mikkola ABC *Huittinen *Pori, Tikkula *Sastamala, Kiikoinen S-market *Eurajoki, Luvia *Harjavalta *Huittinen *Ulvila, Sahamäki *Kankaanpää *Kokemäki *Merikarvia *Pori, Keskusta, Sokoksen talo *Pori, Lukkarinsanta *Pori, Noormarkku *Pori, Tikkula *Pori, Herralahti Sale *Karvia *Kankaanpää, Opistonkatu *Pomarkku *Pori, Lavia *Pori, Paratiisinmäki *Pori, Reposaari *Pori, Tori *Pori, Vapaudenkatu *Punkalaidun *Sastamala, Kiikka *Säkylä, Köyliö *Ulvila, Vanha-Ulvila ==Lähteet== *Satakunnan Osuuskauppa ===Viitteet=== Luokka:Alueosuuskaupat Luokka:Satakunta
Mendor

Mendor oli suomalainen terveydenhoidon teknologiaa ja välineitä kehittävä yhtiö. Mendorin perusti vuonna 2006, viisi helsinkiläistä yliopisto- opiskelijaa. Yhtiö oli erikoistunut diabeteshoidon innovaatioihin. Mendorin pääkonttori sijaitsi Espoon Keilaniemen Life Science Center Espoossa. Yhtiö haettiin konkurssiin tammikuussa 2017. http://app.kauppalehti.fi/uutiset/siilasmaan-rahoittama-terveys-startup- ajautui-konkurssiin/TEDsUa3s/yrittaminen == Keksinnöt ja konseptit == Mendor julkaisi uudentyyppisen verensokerimittarin, jossa sekä näytteenottolaite että testiliuskojen kasetti ovat osa itse mittaria. Tuotteen, Mendor Discreetin, muotoilua vertailtiin matkapuhelimiin ja laitetta on nimitetty verensokerimittareiden iPhoneksi.http://www.kauppalehti.fi/5/i/yritykset/yritysuutiset/?oid=2010061751 http://medgadget.com/archives/2010/03/mendor_portable_blood_glucose_meter_announced.html Mendorin toinen julkistus liittyi verensokeriarvojen mittaustietojen käsittelyyn pilvipohjaisella Mendor Balance -ohjelmistolla. Ohjelmisto seurasi yksittäisten mittausten sijaan nk. parimittauksia, joita analysoimalla se tarjoaa diabeetikolle välineet oman hoitonsa ohjaamiseen.http://www.redorbit.com/news/health/1112474074/mendor_announces_partnership_with_merck_serono_ltd_in_the_uk/ == Tunnustukset == Finnveran pääomasijoitusyhtiö Veraventure valitsi vuonna 2010 Mendorin lupaavimmaksi start-up yhtiöksi.http://www.technopolisonline.com/?article_id=19408&blogPage;_id=613&showPage;=true Tech Tour, riippumaton eurooppalainen tutkimusjärjestö, valitsi Mendorin 30 lupaavimman pohjoismaalaisen kasvuyhtiön joukkoon vuonna 2010.http://www.prnewswire.com/news-releases/european-tech-tour-names-nordics- most-promising-high-growth-technology-companies-selected-companies-stand-to- benefit-from-10-billion-in-investment-capital-96372779.html Red Herring, kansainvälinen teknologiajulkaisu valitsi vuonna 2011 Mendorin eurooppalaisten kasvuyritysten TOP 100 -listalle http://www.mendor.com/Files/Mendor_wins_RedHerring.pdfhttp://www.redherring.com/red- herring-europe/2011-red-herring-top-100-europe/ TiE50, yhdysvaltalainen teknologian kasvuyhtiöitä seuraava globaali järjestö, palkitsi vuonna 2012 Mendorin teknologiapalkinnolla innovatiivisuudesta.http://www.tie50.net/TiE50Awards/2012_View_Winners.asp?Vert=Life%20Sciences == Lähteet == == Aiheesta muualla == * Mendorin kotisivut Luokka:Espoolaiset yritykset Luokka:Suomalaiset terveysteknologiayritykset Luokka:Entiset suomalaiset teknologiayritykset
Osuuskauppa Keula

Osuuskauppa Keula on S-ryhmään kuuluva osuuskauppa, jonka kotipaikka on Rauma. Sen toiminta-alueeseen kuuluu osia Satakunnasta ja Varsinais-Suomesta. Satakunnassa Keulalla on toimipaikkoja Rauman lisäksi Eurassa, Eurajoella ja Säkylässä. Varsinais-Suomen puolella toimipaikkoja on Pyhärannassa ja Laitilassa. Keula on yksi Suomen vanhimmista osuuskaupoista. Sen edeltäjä Rauman Osuuskauppa perustettiin vuonna 1903. Ensimmäisen liikkeensä se avasi Vanhaan Raumaan Kalatorin varrelle kolmea vuotta myöhemmin. Osuuskauppa Keula syntyi vuonna 1966, kun Eurajoen Osuuskauppa, Hinnerjoen Osuuskauppa ja Lapin Osuuskauppa liittyivät Rauman Osuuskauppaan. 1.4.1981 siihen fuusioitui vielä Pyhäjärviseudulla toiminut Lännen Osuuskauppa. Laitilaan Keula laajensi toimintaansa vuonna 1992, jolloin paikallisen S-marketin toiminta siirtyi Laitilan Osuuskaupan lopetettua Keulalle. Tätä nykyä Osuuskauppa Keulalla on yksi Prisma-hypermarketti, joka sijaitsee Raumalla. Lisäksi Keulaan kuuluu muun muassa 7 S-marketia ja yksi ABC liikennemyymälä. ==Toimipaikkoja== Prisma *Rauma S-market *Eura *Eurajoki *Laitila *Rauma, Kehätie *Rauma, Kortela *Rauma, Äyhö *Säkylä ABC *Rauma, Kortela Sale *Eura, Kauttua *Laitila *Pyhäranta *Rauma, Kallionkatu *Rauma, Lahdenkatu *Rauma, Monnankatu *Rauma, Syväraumankatu ==Lähteet== *Osuuskauppa Keula ===Viitteet=== Luokka:Alueosuuskaupat Luokka:Raumalaiset yritykset Luokka:Eura Luokka:Eurajoki Luokka:Säkylä Luokka:Pyhäranta Luokka:Laitila
Kupari(I)oksidi

Kupari(I)oksidi (Cu2O) on epäorgaaninen yhdiste ja toinen kuparin oksideista. Yhdistettä käytetään muun muassa väriaineena ja katalyyttinä. Luonnossa esiintyvä kupriittimineraali on kupari(I)oksidia. ==Ominaisuudet== Kupari(I)oksidi on kiinteää ainetta. Jauheena sen väri vaihtelee hiukkaskoon mukaan. Pieninä hiukkasina se on keltaista ja muuttuu hiukkaskoon kasvaessa väriltään oranssin ja punaisen kautta violetiksi. Yhdiste ei liukene veteen mutta liukenee ammoniakkiin ja suolahappoon muodostaa kupari(I)komplekseja mutta kupari(I)oksidi hapettuu kupari(II)yhdisteiksi hapettavien happojen, kuten typpi- tai rikkihapon, vaikutuksesta. Kosteassa ilmassa se hapettuu helposti kupari(II)oksidiksi.H. Wayne Richardson: Copper Compounds, Kirk- Othmer Encyclopedia of Chemical Technology, John Wiley & Sons, New York, 2003 Viitattu 29.05.2012 ==Valmistus== Kupari(I)oksidia voidaan valmistaa usealla eri tavalla. Käytetyimmät tavat ovat pyrometallurgiset valmistusmenetelmät. Sitä voidaan valmistaa kuumentamalla kuparijauhetta yli 1 030 °C:n lämpötilassa ja johtamalla uuniin ilmaa. Alhaisempaa lämpötilaa voidaan käyttää, jos yhdistettä valmistetaan pelkistämällä kupari(II)oksidia hiilen avulla. Tämä reaktio suoritetaan 750 °C:n lämpötilassa ja reagoimattomassa inertissä ilmakehässä. Näin saatu punainen kupari(I)oksidi usein sekoitetaan sen stabiloimiseksi mäntyöljyyn tai isoftaalihappoon. :4 Cu + O2 → 2 Cu2O :2 CuO + C → Cu2O + CO Yhdistettä voidaan tuottaa myös hydrometallurgisin menetelmin. Käytettyjä ovat muun muassa ammoniakin lisääminen tetra- ammiinikupari(I)-kompleksiin tai saostaminen natriumhydroksidin avulla kupari(I)kloridiliuoksesta. Hienojakoista keltaista kupari(I)oksidia valmistetaan elektrolyysin avulla. ==Käyttö== Kupari(I)oksidia käytetään laivojen pohjamaaleissa, joissa se estää levien kasvua ja hanhenkaulojen tarttumista pohjiin. Sitä voidaan käyttää myös fungisidina. Lisäksi kupari(I)oksidilla värjätään lasia ja se katalysoi useita orgaanisia reaktioita. Kupari(I)oksidin muodostumista käytetään sokerien läsnäolon selvittämiseen niin kutsutulla Fehlingin testillä. Emäksiseksi tehtyyn kuparisulfaattiliuokseen lisätään kaliumnatriumtartraattia ja pelkistävät sokerit tai aldehydit pelkistävät kupari(II)ionit kupari(I)oksidiksi, joka saostuu. ==Lähteet== Luokka:Kupariyhdisteet Luokka:Oksidit
Toyota RZ -moottori

Toyota RZ-moottorit ovat nestejäähdytteisiä, 4-sylinterisiä, bensiinikäyttöisiä rivimoottoreita. Ne on asennettu ajoneuvoon pituussuuntaisesti. Sylinterilohko on valurautaa, kansi on alumiinia. Venttiilikoneisto on ketju- tai hihnakäyttöinen SOHC tai DOHC. Polttoainejärjestelmänä kaasutin tai monipisteruisku, venttiileitä 2 tai 4 sylinteriä kohden, kiertokanget takoterästä. Ominaisuuksiltaan moottorit on suunniteltu SUV: hin ja hyötyajoneuvoihin. ==1RZ== Iskutilavuus 2,0 l ( 1998 cc ), ketjukäyttöinen SOHC, iskunpituus 86 mm, poraus 86 mm, puristussuhde 9:1, teho 101 hv ( 74 kW ) / 5200 rpm, vääntö 167 Nm / 2600 rpm, kaasutin 2-kurkkuinen Aisan 75020 / 75050 Sovellus: *Toyota Hi-Ace 2.0, 1989 - 93 ===1RZ-E=== Iskutilavuus 2,0 l ( 1998 cc ), ketjukäyttöinen SOHC, iskunpituus 86 mm, poraus 86 mm, puristussuhde 9:1, teho 110 hv ( 81 kW ) / 5200 rpm, vääntö 167 Nm / 2600 rpm, monipisteruisku Sovellukset: *Toyota Hi-Ace 2.0, 1989 - 2004 *Toyota Revo, 1998 - 2005 *Toyota Kijang, 2000 - 04 ==2RZ== Iskutilavuus 2,4 l ( 2438 cc ), iskunpituus 86 mm, poraus 95 mm, alun perin kaasutinversio ===2RZ-E=== Iskutilavuus 2,4 l ( 2438 cc ), ketjukäyttöinen SOHC, 2 venttiiliä / sylinteri, iskunpituus 86 mm, poraus 95 mm, puristussuhde 8,8:1, teho 120 hv ( 88 kW ) / 4800 rpm, vääntö 198 Nm / 2600 rpm, monipisteruisku Toyota TCCS Sovellukset: *Toyota Hi-Ace 2.4, 1989 - 95 *Toyota Hi-Ace 2.4 4x4, 1989 - 95 *Toyota Hi-Ace 2.4 1995 - 2007, teho 115 hv ( 85 kW ) / 4600 rpm ===2RZ-FE=== Iskutilavuus 2,4 l ( 2438 cc ), ketjukäyttöinen DOHC, 4 venttiiliä / sylinteri, iskunpituus 86 mm, poraus 95 mm, puristussuhde 9,5:1, teho 142 hv ( 106 kW ) / 5000 rpm, vääntö 217 Nm / 4000 rpm, monipisteruisku Sovellukset: *Toyota Hi-Lux 2.4, 1997 - 2002 *Toyota Tacoma 2.4 4x2, 1995 - 2004 *ARO 24-sarja ==3RZ== thumb|right|3RZ-FE, Toyota T100 Iskutilavuus 2,7 l ( 2694 cc ), ketjukäyttöinen DOHC, 4 venttiiliä / sylinteri, iskunpituus 95 mm, poraus 95 mm, puristussuhde 9,5:1, teho 143 hv ( 105 kw ) / 4600 rpm, 240 Nm / 4000 rpm, monipisteruisku Toyota TCCS Sovellukset: *Toyota Hi-Ace / PowerVan 2.7, 1998 - 07 *Toyota Tacoma 4x4 2.7, 1995 - 2004 *Toyota 4Runner 2.7, 1996 - 2000 *Toyota T100 2.7, 1994 - 98 *Toyota Granvia 2.7, 1995 - 2002 *Toyota Hilux, Etelä-Amerikka, 1995 - 2002 Luokka:Toyotan moottorit
Eesti lipp

Eesti lipp (suomeksi Viron lippu) on Viron lipun lippulaulu. Laulun sanoittaja on Viron kirkonmies Martin Lipp ja melodian luoja on Viron säveltäjä Enn Võrk. Martin Lipp julkaisi runon vuonna 1897 kokoelmassa "Kodu Kannid I" nimellä "Eesti, Eesti, ela sa!" ("Viro, Viro, elä sa!"). Enn Võrk kirjoitti runolle sävelen vuonna 1922. Vaikka alkuperäinen runo sisälsi viisi jaetta, Enn Võrk kirjoitti laulun, jossa oli kolme jaetta. Nykyään lauletaan tämän laulu sanoilla(Estonia) Flag Raising Song Eesti lipp Esittää Viron filharmoninen kamarikuoro:: Kaunistagem Eesti kojad kolme koduvärviga, mille alla Eesti pojad ühiselt võiks koonduda. ühine neil olgu püüe ühes vennaarmuga. Kostku võimsalt meie hüüe: Eesti, Eesti, ela sa! Sinine on sinu taevas, kallis Eesti, kodumaa, oled kord sa ohus, vaevas \- sinna üles vaata sa! Must on sinu mullapinda, mida higis haritud. Must on kuub, mis eesti rinda vanast juba varjanud. Sinine ja must ja valge kaunistagu Eestimaad! Vili võrsugu siin selge, paisugu tal täieks pead. Vaprast meelest, vennaarmust Eesti kojad kõlagu! Kostku taeva poole põrmust: Eesti, Eesti, ela sa! Suomi versifikaatio: Kaunistakaa synnyinmaamme lipun värein puhtahin! Niiden alle pojat Eestin yhtehen taas tulla voi. Yksi heillä olkoon tahto, veljesmieli urhea. Voimakkaana kaikuu huuto: Eesti, Eesti, eläköön! Sininen on taivahasi, kallis Eesti, kotimaa. Vaaran, vaivan hetkinäsi sinne katsees' käännä vaan! Musta on sun peltomaasi, jota hiess' on viljelty. Musta meill' on vaateparsi, isiltä jo peritty. Sini-musta-valkeana liehuu lippu Eestinmaan! Vilja varttuu, tähkäpäinä, sato runsas tulla saa. Veljesmieli, varma tahto Eestin kodit kohottaa! Kaikuu kautta taivaan huuto: Eesti, Eesti, eläköön! ==Lähteet== Luokka:Virolaiset isänmaalliset laulut
Sydänmailla (albumi)

Sydänmailla on vuonna 1990 julkaistu Tero Vaaran ensimmäinen ja toistaiseksi ainoa sooloalbumi. Kappale ”Ei se vielä oo rakkautta” nousi Radiolistan ensimmäiselle sijalle vuonna 1990. == Kappaleet == === A-puoli === # # # # # # === B-puoli === # * # # # # # == Kokoonpano == * Tero Vaara – laulu, kitara * Kari Makkonen – bassokitara * Seppo Myllymäki – rummut, kosketinsoitin * Maria Kalaniemi – haitari \+ * Juha Tikka – tuottaja == Lähteet == == Aiheesta muualla == * Sydänmailla discogs.com -sivustolla Luokka:Vuoden 1990 esikoisalbumit Luokka:Suomalaiset pop rock -albumit Luokka:Juha Tikan tuottamat albumit
Hypertymesia

Hyperthymesia (kreikan sanasta thymesis, 'muistaminen' ja hyper, 'ylenmääräinen', 'liika') tunnetaan myös nimillä: Highly Superior Autobiographical Memory lyh. HSAM, on erittäin harvinainen neurologinen tila, jossa henkilö muistaa elämässä tapahtuneet asiat päivämäärien ja jopa kellon tarkkuudella vuosikymmenien taakse. Vuonna 2017 tällaisia supermuistin omaavia henkilöitä arveltiin olevan n. 60 Tutkijat eivät ole pystyneet selittämään sitä, miten nämä henkilöt pystyvät käsittelemään ja muistamaan hyvin suuria tietomääriä. Jotkut tutkijat ovat taas epäilleet tällaista muistamisen kykyä, koska joillakin "supermuisti" keskittyy vain tiettyihin osa-alueisiin. == Tutkimuksia == Supermuistajilla on esitetty olevan isolla osalla pakko- oireita. Tutkimuksissa katsottiin, että 11 supermuisti-koehenkilöllä oli eroavaisuuksia yhdeksällä aivoalueella, joista kaksi on yhteydessä pakko- oireisiin. ==Katso myös== * Savant ==Lähteet== * http://www.tekniikkatalous.fi/innovaatiot/mita+jos+muistaisit+elamastasi+aivan+kaiken/a138977 * http://www.dailymail.co.uk/news/article-2005950/Remarkable-Americans- remember-day-lives.html === Viitteet === Luokka:Muisti
Parvi (sotilasyksikkö)

Parvi on ilmavoimien sotilasyksikkö, joka koostuu neljästä lentokoneesta, eli kahdesta partiosta tai parista.http://www.virtualpilots.fi/hist/WW2History- paivahavittajataktiikka.html http://www.virtualpilots.fi/hist/WW2History- WindLuento.html Useampi parvi muodostaa lentueen. ==Lähteet== * Torsti Tallgrenin päivähävittäjätaktiikan muistiinpanot. * Kapteeni Hans "Hasse" Windin Luennot Hävittäjätaktiikasta. ===Viitteet=== Luokka:Sotilasyksiköt Luokka:Ilmavoimat de:Schwarm (Luftfahrt) en:Flight (military unit) fr:escadrille nl:Flight (luchtmacht) vi:Phi đội